Die Voortrekker met die baie boeke | minderheidsverslag
Author Wilco LabuschagnePosted on 20 April 2017 Categories GeskiedenisTags Afrikaner, Boerevolk, Gelofte, Geskiedenis, Volkskunde
Previous Previous post: Die Groot Stilte tussen die Ou en Nuwe Testamente
Next Next post: Boeremedisyne destyds en nog steeds Sakelui eis miljoene by polisie ná betogers fabrieke afbrand | Maroela Media
Een van die fabrieke wat in 2012 deur betogers verwoes is. Foto: Verskaf
Die uitkoms van ŉ hofgeding tussen twee sake-eienaars wie se fabrieke in gewelddadige betogings verwoes is en die minister van polisie – wat die eienaars aanvoer die skade moes gekeer het – kan verreikende gevolge inhou én die polisie miljoene rande uit die sak jaag.
Dis nou reeds ses jaar nadat verskeie eiendomme in die Wes-Kaapse plaaswerkeropstand vernietig is, maar die eienaars van twee fabrieke wat afgebrand is, sukkel steeds om van die verlies te herstel. Hulle hofgeding om die polisie verantwoordelik te hou, sloer boonop óók.
Theuns Hanekom, die eienaar van ŉ onderneming wat vrugtelekkers vervaardig het, en Johrina Hanekom (geen verwantskap), wie se onderneming kratte en palette vir die vrugte-uitvoerbedryf vervaardig het, het albei miljoene rande skade gely toe oproerige plaaswerkers in November 2012 op hulle ondernemings toegesak het.
Stakende plaaswerkers het ŉ verhoogde minimum loon en verskeie ander voordele geëis.
Een van die fabrieke in ligte laaie nadat dit in 2012 die teiken van woedende betogers geword het. Foto: Verskaf
Die dorpie De Doorns was die middelpunt van die staking, maar die oproer het binne ŉ paar dae na omliggende dorpe uitgebrei. Daar was verskeie gewelddadige botsings tussen plaaswerkers en die polisie. Privaat eiendom is op groot skaal verwoes – ook dié van Theuns Hanekom en Johrina Hanekom. Hulle het die minister van polisie gevolglik hof toe gesleep vir die skade wat hulle gely het.
In hofstukke voer hulle aan die polisie moes opgetree het om die skade te verhoed. Hulle dagvaar hom saam vir meer as R100 miljoen.
Theuns sê polisielede wat in die omgewing ontplooi is, het destyds bloot toegekyk hoe die fabrieke afgebrand word. Hý was magteloos om die verwoesting te keer. “Dit was asof ŉ deel van my lewe weggevat word. Dit (die plundering) word voor jou eie én die polisie se oë gedoen en ek kon net toekyk hoe dit gebeur,” het Theuns gesê.
Theuns én Johrina het hulle werkers destyds aansienlik meer as die minimum loon betaal en daardie werkers was nie self by die plundering betrokke nie. Tog het hulle, en uiteindelik ook hulle werkers, in die spervuur beland.
Theuns kon en wou nie weer sy onderneming in Hamlet aan die gang kry nie en in die dorpie is meer as 200 werkers uiteindelik weens die onluste afgelê. Theuns het intussen na Hopefield aan die Weskus verhuis waar hy op ŉ veel kleiner skaal sy onderneming probeer herbou. Hy het grootgeword in Hamlet, maar sê ná die voorval het hy onwelkom gevoel in dié omgewing wat vroeër vir hom ŉ tuiste was.
Ook Johrina sê die onderneming wat hulle ŉ leeftyd geneem het om op te bou, is tydens die betogings in ŉ oogwenk verwoes. Sy sê die destydse gebeure en die daaropvolgende hofsaak het hulle boonop emosioneel gedreineer. Sy bedryf nou ŉ ander onderneming.
Die geding teen die minister is vandeesmaand in die Kaapstadse hooggeregshof hervat en toe wéér uitgestel, dié keer tot April volgende jaar.
Brett Cotterell, die eisers se prokureur, sê die omstandighede van elke saak sal die aanspreeklikheid van die polisie vasstel.
“Die polisie gaan nie in elke situasie aanspreeklik wees nie, maar in ons saak het die polisie geweet van die betoging. Hulle was op die toneel, maar het versuim om op te tree in ooreenstemming met hulle wetlike plig, soos deur ons kenner in sy getuienis beskryf,” het Cotterel gesê.
Dié getuienis was van oudkolonel Willem Bezuidenhout, wat getuig het die polisie se optrede op die toneel was nie soos beleid dit vereis nie. Volgens hom was die polisie se optrede hopeloos onvoldoende.
Prof. Rika Snyman, verbonde aan Unisa, het ook vroeër getuig die polisie se openbareorde-eenheid se versuim om burgers te dien en beskerm, is ŉ toenemende risiko vir die maatskaplike bestel. Sy het getuig dit bedreig onder meer die handhawing van reg en geregtigheid in die land, voedselsekerheid en beleggersvertroue.
Snyman het getuig ander soortgelyke voorvalle – soos die plundering van H&M-winkels weens ŉ ongewilde advertensie en grondgryping waar strukture opgerig is – het plaasgevind omdat die polisie nie tydig ingegryp het nie.
Volgens Snyman bestaan die kans dat die versuim van die polisie se openbareorde-eenheid om op te tree Suid-Afrika oor ŉ afgrond na wetteloosheid en anargie kan stoot.
Phephelaphi Dube, direkteur van die Sentrum vir Grondwetlike Regte, sê ingevolge die Grondwet hét die polisie ŉ plig om burgers en hulle eiendom te beskerm. Hóé dit gedoen word, word in onder meer die Polisiewet vervat en dit is waaroor die hof moet beslis.
Theuns Hanekom en Johrina Hanekom sê ander mense wat in soortgelyke omstandighede skade gely het, of by die saak betrokke wil raak, is welkom om hulle te nader by [email protected].
In die nuus polisie SAPD Wes-Kaap
Gewonder wanneer gaan iemand die regering begin verantwoordelik hou vir skade gely agv die feit dat die SAP betogings & vandaliste “monitor”, nooit word iemand vasgetrek nie
Ek hou hiervan. Hoog tyd! Dalk dwing dit die lam SAPD tot optrede.
Miskien is dit nie vir die regering so n pyn om te betaal nie. Ek is bly as Theuns- hulle die geldjies kry,maar ek as belastingbetaler sal maar net weer die hand dieper in die sak moet steek.
Die Waarheid · 11 maande gelede
Jip, aan die einde is dit die belastingbetaler wat moet opdok.
Ek het simpatie met die polisie. As hulle dit met geweld probeer beeindig (hoe anders) is hulle ook in die moeilikheid. Maar die meeste optogte word deur ‘n spesifieke organisasie gereel. Vat hulle hof toe met ‘n siviele eis.
hoop daar kom iets hiervan, saak sloer al 6jaar en is alweer uitgestel, wys jou hoe treurig is ons regstelsel, polisielede van daardie tyd is almal al uit die polisie of glad nie meer bereikbaar nie
“There is no nice way to arrest a potentially dangerous, combative suspect.
The police are our bodyguards; our hired fists, batons and guns.
We pay them to do the dirty work of protecting us.
The work we’re too afraid, too unskilled, or too civilized to do ourselves.
We expect them to keep the bad guys out of our businesses, out of our cars, out of our houses, and out of our faces.
We just don’t want to see how it’s done.”
– Charles H. Webb, Ph.D.
This, due to verious reasons.
That is a South Africa Reality !!!
DieWaarheid · 11 maande gelede
Lethal force beteken n persoon kan maklik doodgaan. Sambok, rubber koeels, traangas, is alles nog wetting. maar niks was gedoen nie.
Inkies · 11 maande gelede
Hierdie berig bring angswekkende herinneringe terug. Sterkte aan Die Hanekom’s en andere wat finansiele en emosionele skade gelei het
Die uiteinde van die saak sal ons nooit sien nie tensy die media en organusasies hulle gewig agterna gooi.
Ek weet van n saak teen die SAPD wat nou al vir 12 jaar draai.
Die staat vra elke keer uitstel, hierdie saak waarvan ek praat kos die persoon nou oor R1 000 000 en die persoon is nognie n tree nader aan n uitkoms nie.
Dit is baie goed om hulle aantevat maar skuldig gaan hulle nooit kom nie.
Hierdie eise gaan doodloop want hulle gaan dit net bly uitstel en van uitstel kom afstel, dis hoe die regering en sy howe werk.
Dagvaar die rook uit die vakbond of unie wat die werkers opgestook het en aangehits het tot die dade.
Dalk is die polisie ook, soos die weermag “not trained for it” soos Cele genoem het . . . . . . .
Zoom zoom… jy is reg, dagvaar die unie / vakbond ook. Tyd laat hulle les opse en besef afbrand kom jou duur te staan!
Ek stem! Ek glo politiekery is ook betrokke by die betogings.
Justine · 11 maande gelede
The police are not Allowed to make use of sjamboks like in the Apartheid days.
As daar nie opstokers was nie, sou dit nooit gebeur het nie. Die leiers van enige optog moet verantwoordelikheid aanvaar. As hulle nie die stakers kan beheer nie, en hulle rig enige skade aan, moet die leiers gedagvaar word. Dink daaraan dat hulle genoeg tyd het om ‘n volledige ledelys, asook ‘n lys van leiers wat die stakers moet beheer, kan saamstel omdat hulle vooraf moet aansoek doen vir ‘n wettige staking. Dit sou ook maklik wees om die staking se wettigheid te kanselleer sodra daar wangedrag begin plaasvind.
Dis reg dat hulle eis maar my gevoel is om eerder teen die lede wat nie opgetree het nie, of dan hulle bev. in hulle persoonlikke hoedanigheid te eis want nou betaal ons belasting betalers vir hulle nalatigheid
Elsabe Hardy · 11 maande gelede
Eis van die regering after ook. Hulle sit ook maar net agteroor en toekyk hoe al die gebeure afspeel.
Die polisie is krimineel aanspreeklik saam met Nosey Pieters se vakbond. Vat hom Flaffie!
Stem dat SAPD en vakbonde verantwoordelik is en deur hofbevel gedwing moet word om die eienaars wie se eiendom verwoes is.
Die verantwoordelike polisielede en -leierskap moet in hulle persoonlike hoedanigheid gedagvaar word, sonie word hulle nooit tot rekenskap gebring nie. Die belastingbetaler kan nie aanhou opdok vir die staat se talle blapse in polisiëring, gesondheidsorg, en openbare ondernemings nie.
Soos ek dit het, reken akademici dat dit ongrondwetlik is om mense te dood om eiendom te beskerm.
Buks Barnard · 11 maande gelede
Die hof moet hierdie keer regverdig wees en bepaal dat die pandoerminister en die betrokke pandoeroffisiere die eis uit hulle eie volgestopte sakke moet betaal en dit nie net weer op die onskuldige belastingbetaler afskuif nie. Die belastingbetaler het reeds die spul nuttelose toeskouers in uniform se onverdiende salarisse betaal en dit is genoeg.
Monica · 11 maande gelede
Dagvaar sommer die hele regering, veral die ou en nuwe presidente, want hulle hou net hul bekke oor al die misdaad
Ek vind dit vreemd dat nerens verwys word na of die slagoffers SASRIA dekking gehad het nie. In ‘n land soos SA waar ons reeds dekades aan openbare geweld blootgstel is, dit onontbeerlik.
Adam dit lyk vir my of die publiek in die meeste gevalle nie daarvan bewus is dat daar iets soos SASRIA dekking is nie.
Ja Adam en PJC, en dit kos ook nie ‘n plaas se geld nie. Besighede, eiendom en voertuie.